CELEX: 32012D0821
Language: el
Date: 2012-12-19 00:00:00
Title: 2012/821/ΕΕ, Ευρατόμ: Εκτελεστική απόφαση της Επιτροπής, της 19ης Δεκεμβρίου 2012 , για την τροποποίηση της απόφασης 90/177/Ευρατόμ, ΕΟΚ, με την οποία επιτρέπεται στο Βέλγιο να μη λαμβάνει υπόψη ορισμένες κατηγορίες δραστηριοτήτων ή να χρησιμοποιεί κατά προσέγγιση εκτιμήσεις κατά τον υπολογισμό της βάσης των ιδίων πόρων που προέρχονται από τον φόρο επί της προστιθέμενης αξίας [κοινοποιηθείσα υπό τον αριθμό C(2012) 9568]

21.12.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 352/64
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 19ης Δεκεμβρίου 2012
   για την τροποποίηση της απόφασης 90/177/Ευρατόμ, ΕΟΚ, με την οποία επιτρέπεται στο Βέλγιο να μη λαμβάνει υπόψη ορισμένες κατηγορίες δραστηριοτήτων ή να χρησιμοποιεί κατά προσέγγιση εκτιμήσεις κατά τον υπολογισμό της βάσης των ιδίων πόρων που προέρχονται από τον φόρο επί της προστιθέμενης αξίας
   [κοινοποιηθείσα υπό τον αριθμό C(2012) 9568]
   (Τα κείμενα στη γαλλική και την ολλανδική γλώσσα είναι τα μόνα αυθεντικά)
   (2012/821/ΕΕ, Ευρατόμ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τη Συνθήκη για την ίδρυση της Ευρωπαϊκής Κοινότητας Ατομικής Ενέργειας,
   Έχοντας υπόψη τον κανονισμό (ΕΟΚ, Ευρατόμ) αριθ. 1553/89 του Συμβουλίου, της 29ης Μαΐου 1989, για το ομοιόμορφο οριστικό καθεστώς είσπραξης των ιδίων πόρων που προέρχονται από τον φόρο επί της προστιθέμενης αξίας (1), και ιδίως το άρθρο 13,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 370 της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (2), τα κράτη μέλη, τα οποία την 1η Ιανουαρίου 1978 φορολογούσαν τις πράξεις που περιλαμβάνονται στον κατάλογο του παραρτήματος X, μέρος Α, μπορούν να εξακολουθήσουν να τις φορολογούν. Οι πράξεις αυτές πρέπει να λαμβάνονται υπόψη για τον καθορισμό της βάσης των πόρων ΦΠΑ.
            
         
               (2)
            
            
               Σύμφωνα με το άρθρο 371 της οδηγίας 2006/112/ΕΚ, τα κράτη μέλη τα οποία την 1η Ιανουαρίου 1978 απήλλασσαν από τον φόρο τις πράξεις που περιλαμβάνονται στον κατάλογο του παραρτήματος X μέρος Β μπορούν να εξακολουθήσουν να τις απαλλάσσουν με τις προϋποθέσεις που ίσχυαν σε κάθε ενδιαφερόμενο κράτος μέλος κατά την ίδια αυτή ημερομηνία. Οι πράξεις αυτές πρέπει να λαμβάνονται υπόψη για τον καθορισμό της βάσης των πόρων ΦΠΑ.
            
         
               (3)
            
            
               Από την 1η Ιανουαρίου 2011 το Βέλγιο φορολογεί τις προμήθειες γηπέδου παρακείμενου σε πωληθέν κτίριο που υπόκειται σε ΦΠΑ (πριν από την πρώτη εγκατάσταση) που αναφέρονται στο άρθρο 12 παράγραφος 1 στοιχείο α) της οδηγίας 2006/112/ΕΚ. Η σχετική εξουσιοδότηση που είχε χορηγηθεί θα πρέπει να καταργηθεί με ισχύ από την εν λόγω ημερομηνία.
            
         
               (4)
            
            
               Από την 1η Ιανουαρίου 2012 το Βέλγιο φορολογεί την παροχή υπηρεσιών εκ μέρους συμβολαιογράφων και δικαστικών επιμελητών. Η σχετική έγκριση που είχε χορηγηθεί θα πρέπει να καταργηθεί με ισχύ από την εν λόγω ημερομηνία.
            
         
               (5)
            
            
               Στην περίπτωση του Βελγίου, η Επιτροπή, βάσει του κανονισμού (ΕΟΚ, Ευρατόμ) αριθ. 1553/89, εξέδωσε την απόφαση 90/177/Ευρατόμ, ΕΟΚ (3) με την οποία επιτρέπεται στο Βέλγιο, με ισχύ από το 1989, να μη λαμβάνει υπόψη ορισμένες κατηγορίες πράξεων και να χρησιμοποιεί κατά προσέγγιση εκτιμήσεις κατά τον υπολογισμό της βάσης των ιδίων πόρων ΦΠΑ.
            
         
               (6)
            
            
               Η Επιτροπή κάλεσε το Βέλγιο να ελέγξει κατά πόσον οι εν λόγω εξουσιοδοτήσεις που είχαν χορηγηθεί στο Βέλγιο χωρίς ρητό χρονικό περιορισμό εξακολουθούν να είναι αναγκαίες και να ενημερώσει σχετικά την Επιτροπή. Το Βέλγιο επιβεβαίωσε ότι το πεδίο εφαρμογής των δύο εγκρίσεων πρέπει να τροποποιηθεί.
            
         
               (7)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της συμβουλευτικής επιτροπής ιδίων πόρων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το άρθρο 2 της απόφασης 90/177/Ευρατόμ, ΕΟΚ τροποποιείται ως εξής:
   
               1)
            
            
               Το σημείο 2 αντικαθίσταται από το ακόλουθο κείμενο:
               
                           «2.
                        
                        
                           Παροχές υπηρεσιών των δικηγόρων, εφόσον δεν πρόκειται για τις παροχές υπηρεσιών που καθορίζονται στο παράρτημα Β της δεύτερης οδηγίας 67/228/ΕΟΚ (παράρτημα ΣΤ, πρώην σημείο 2).».
                        
                     
         
               2)
            
            
               Το σημείο 4 αντικαθίσταται από το ακόλουθο κείμενο:
               
                           «4.
                        
                        
                           Παραδόσεις γηπέδων προς οικοδόμηση που περιγράφονται στο άρθρο 4 παράγραφος 3 της έκτης οδηγίας 77/388/ΕΟΚ (παράρτημα ΣΤ, πρώην σημείο 16).».
                        
                     
         Άρθρο 2
   Η παρούσα απόφαση απευθύνεται στο Βασίλειο του Βελγίου.
   
      Βρυξέλλες, 19 Δεκεμβρίου 2012.
      
         
            Για την Επιτροπή
         
         Janusz LEWANDOWSKI
         
            Μέλος της Επιτροπής
         
      
   
   
      (1)  ΕΕ L 155 της 7.6.1989, σ. 9.
   
      (2)  ΕΕ L 347 της 11.12.2006, σ. 1.
   
      (3)  ΕΕ L 99 της 19.4.1990, σ. 24.